# 

# **Statement of Work**

## **Uvod**

Obdaništa predškolske ustanove "*Nada Naumo*vić" se bave čuvanjem i vaspitavanjem dece uzrasta od 6 meseci do 7 godina. Vremenom, povećanjem količine podataka i broja dece u vrtićima, pojavili su se raznovrsni problemi. Iz tih razloga, ustanova PU "*Nada Naumović*" je inicirala izradu informacionog sistema obdaništa.

## **Trenutno stanje**

Trenutno ne postoji informacioni sistem koji bi podržao sve potrebe koje se javljaju u ovoj instituciji. Postojeći sistem rada u obdaništima ima probleme sa efikasnošću i performansama što može dovesti do nastanka problema raznih vrsta kao što su problemi arhiviranja i pronalaženja dokumenata, čuvanja i izmene podataka o deci... Takođe, veliki problem je velika količina dokumentacije koja može dovesti do gubljenja, oštećenja, zloupotrebe, propusta u proveri čije posledice su loša procena, otežano vođenje statistike, izveštavanja i donošenja odluka, kao i uvođenje novina ili poboljšanje uslova rada. Komunikacija između glavnog i ostalih vaspitača, kao i komunikacija između vaspitača i centrale je spora i nepouzdana.

## **Cilj projekta**

Cilj projekta je izrada i implementacija informacionog sistema koji će rešiti ili umanjiti navedene probleme. Doći će do smanjenja troškova funkcionisanja sistema i olakšanog praćenja i evidentiranja podataka.

Neka od poboljšanja koja se očekuju nakon implementacije informacionog sistema su:

* Olakšano upravljanje i kontrola resursa
* Bolja komunikacija sa roditeljima, komunikacija obdaništa sa centralom
* Pregledni i konzistentni podaci, adekvatni izveštaji i forme
* Bolja produktivnost i angažovanost radnika
* Relacionom bazom se osigurava validnost, bezbednost podataka i integracija podataka
* Ušteda vremena, prostora i materijalnih sredstava

Sve ovo će se postići izradom aplikacije koja zajedno sa pratećom bazom podataka rešava većinu problema koji su sada prisutni u poslovanju ustanove.